
Soodustuse määramine teede ja tänavate sulgemise maksule
(Enefit Energiatootmine AS)

1. ASJAOLUD JA MENETLUSE KÄIK

12.04.2017. a esitas Enefit Energiatootmine AS, registrikood 10579981, Narva Linnavalitsuse Linnamajandusametile taotluse, milles palub vabastust  teede ja tänavate sulgemise maksust  linnatänavate sulgemisel 2017-2018. a  amortiseerinud soojustorustike väljavahetamiseks Narva linnas.
Narva linnal on kavas teostada Kerese tänava rekonstrueerimine 2018. aastal. Tulles vastu sellele Narva linna projektile, plaanib AS Enefit Energiatootmine 2017. aastal EL Ühtekuuluvusfondist eraldatud vahendite abil teostada magistraalse soojustorustiku asendamise piki Kerese tänavat, alates A.-A.Tiimanni tänavast kuni Võidu tänavani. Samuti on kavas 2017 teostada magistraalse soojustorustiku asendamine Võidu-Mõisa tänavate ristmiku piirkonnas. 2018. aastal on kavas teostada magistraalse soojustorustiku asendamine A.-A.Tiimanni-Mõisa tänavate ristmiku piirkonnas. Vanade soojustrasside torustike asendamine võimaldab edaspidi tulevikus vältida avariilisi remonditöid uue asendatud asfaltkattega tänavatel, sealhulgas Kerese tänaval. See võimaldaks oluliselt kokku hoida vahendeid ja suurendada tööde mahtu. 

2. ÕIGUSLIKUD ALUSED

Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, 
mille kohaselt linnavalitsus lahendab ja korraldab kohaliku elu küsimusi, mis volikogu 
määruste  või otsustega või valla- ja linna põhimäärusega on pandud täitmiseks valitsusele.
Narva Linnavolikogu 21.05.2015 määruse nr 18 "Narva linna teede ja tänavate sulgemise 
maks" § 9 lõike 1 võib Narva Linnavalitsus erandjuhul oma korraldusega anda territooriumi 
sulgemismaksu soodustust, lähtudes avalikust huvist ja kui üritus on linnaelu aspektis oluline.

3. OTSUS
       
Vabastada Enefit Energiatootmine AS, registrikood 10579981, teede ja tänavate sulgemise maksust  linnatänavate sulgemisel 2017-2018. a amortiseerinud soojustorustike väljavahetamiseks Narva linnas.

4. RAKENDUSSÄTTED

4.1. [bookmark: _GoBack]  Narva Linnakantseleil teha korraldus teatavaks Narva Linnavalitsuse 
  Linnamajandusametile. 
4.2.   Korraldus jõustub teatavakstegemisest.
4.3.   Korralduse peale võib esitada kaebuse Tartu Halduskohtu Jõhvi kohtumajale 
        halduskohtumenetluse seadustikus sätestatud korras 30 päeva jooksul arvates korralduse 
        teatavakstegemisest.

